**101300328: Ecolift XL Hybrid Mono SPF1400-S1 HVL-2M Lav**

Højvandssikring i form en hybrid bypass pumpestation til nedgravet installation med lav installationsdybde.

Skal både kunne håndtere gråt og sort spildevand. Ind og udløb skal foregå via Ø160 rør og den skal være udstyret med 1 mono pumpe med 40mm fristrømspassage til Max 50% drift ved fækalieholdigt spildevand og kontinuerlig drift ved ikke fækalieholdigt spildevand.

Højvandslukkedelen skal være med 2 automatiske klapper.

Under normal drift skal den naturlige gravitation kunne bortlede spildevandet uhindret via direkte gennemløb fra indløb til udløb og uden faldtab.

Registrering af opstuvning på kloaksiden skal foregå via en optisk sonde og ved lukket tilstand skal bagfra kommende optuvning registreres af en trykstyret niveauføler, som aktivere pumpefunktionen når den tilladte Max vandstand er nået.

Altså skal klappen i højvandslukket aktiveres automatisk ved opstuvning, og hvis der er behov for det, skal pumpen aktiveres, hvorved beboere eller ligestillet stadigvæk kan anvende kloaksystemet ugeneret.

Pumpen skal kunne håndtere min. 28 m3/t. ved en Max højde på 7,5 m.

Pumpens nominelle kapacitet skal være på 1,1 W. med en indgangseffekt på 1,6 W. og en driftsspænding på 230 V DS. / 7,3 A.

Styreboksen skal køre en selvdiagnostisering for hver 28. dag og kunne justeres efter behov.

Skal kunne installeres som en ”plug and play” løsning.

l tilfælde af strømsvigt skal styreenheden automatisk overgå til backup-batteridrift. Batterierne skal kunne forsyne systemet med strøm til ca. 2 timer. Efter ca. 2 timers batteridrift skal styreenheden automatisk lukke kontraklapperne i, for at beskytte bygningen mod opstuvning.

Det skal være muligt at kunne downloade logbog via USB udgang.

Højden på grundskålen skal være 657 mm. og den totale højde på brønden skal kunne variere og opbygges af sektioner i form af forhøjer ringe på 250 og 500 mm.